Publication: Magyar Közlöny
Issue: MK-2003-89 (Year: 2003, Number: 89)
Era: 1990-2004
Section: * A módosítások és kiegészítések a 29/2002. (XII. 9.) GKM rendelet 1. számú melléklete adott pontjaihoz értendõk.
Paragraph Index: 252

e) biztosítania kell, hogy a különbözõ típusjóváhagyási vizsgálatokat pontosan és szakszerûen végezzék el. Miután a gyártási típus vizsgálata kielégítõ eredménnyel zárult, és a 6.2.5.6.4 pont minden vonatkozó követelménye teljesült, típusjóváhagyási bizonyítványt kell kiállítani, amelyben fel kell tüntetni a gyártó nevét és székhelyét, a vizsgálatok eredményeit és következtetéseit, és a gyártási típus azonosításához szükséges adatokat. Ha az illetékes hatóság nem adja meg a típusjóváhagyást a gyártónak, az elutasítást írásban kell részletesen megindokolnia. 6.2.5.6.4.10 A jóváhagyott gyártási típus módosítása A jóváhagyott típus módosításáról a gyártónak értesítenie kell a jóváhagyást kiadó illetékes hatóságot, mint azt a nyomástartó tartályra vonatkozó szabvány elõírja. Ha a módosítás a nyomástartó tartályra vonatkozó szabvány értelmében új gyártási típust eredményez, akkor további típusjóváhagyást kell kérni. A kiegészítõ jóváhagyást az eredeti típusjóváhagyási bizonyítvány módosításaként kell kiadni. 6.2.5.6.4.11 Bármely másik illetékes hatóság kérésére az illetékes hatóságnak tájékoztatást kell adnia a típusjóváhagyásokról, a jóváhagyások módosításáról és a jóváhagyások visszavonásáról. 6.2.5.6.5 Gyártásellenõrzés és tanúsítás Minden egyes nyomástartó tartályt egy vizsgáló szervezetnek vagy megbízottjának kell megvizsgálnia és tanúsítania. A gyártó a gyártás során történõ ellenõrzéshez másik vizsgáló szervezetet is választhat, mint amelyik a gyártási típus vizsgálatokat végzi. Ha a vizsgáló szervezet által elfogadható módon be tudja bizonyítani a gyártó, hogy rendelkezik gyártási mûveletektõl független, szakképzett és hozzáértõ ellenõrökkel, akkor a vizsgálatokat ezek az ellenõrök is elvégezhetik. Ilyen esetben a gyártónak meg kell õriznie az ellenõrök képzésére vonatkozó dokumentációt. A vizsgáló szervezetnek ellenõriznie kell, hogy a nyomástartó tartályokon a gyártó által végzett ellenõrzések és vizsgálatok teljes mértékben megfelelnek-e a szabványnak és a RID követelményeinek. Ha a vizsgáló szervezet azt állapítja meg, hogy az ellenõrzést, ill. a vizsgálatokat nem megfelelõen hajtották végre, akkor a gyártó ellenõrei által végzendõ vizsgálatokra vonatkozó engedélyt visszavonhatja. A vizsgáló szervezet jóváhagyása után a gyártónak nyilatkozatot kell adnia, hogy a tartály megegyezik a jóváhagyott gyártási típussal. A nyomástartó tartály jóváhagyási jelölésének felvitelét úgy kell tekinteni, mint annak igazolását, hogy a nyomástartó tartály megfelel a nyomástartó tartályra vonatkozó szabványoknak, valamint az ezen megfelelõség értékelési rendszer és a RID elõírásainak. A vizsgáló szervezetnek vagy a vizsgáló szervezet felhatalmazása alapján a gyártónak minden egyes jóváhagyott nyomástartó tartályon el kell helyeznie a jóváhagyási jelölést és a vizsgáló szervezet bejegyzett jelét. A nyomástartó tartály megtöltése elõtt a megfelelõségrõl tanúsítványt kell kiállítani, amit a gyártónak és a vizsgáló szervezetnek alá kell írnia. 6.2.5.6.6 Okiratok A gyártási típus bizonyítványokat és a megfelelõségi tanúsítványokat a gyártónak és a vizsgáló szervezetnek legalább 20 évig meg kell õriznie. 6.2.5.7 Az UN tanúsítású, újratölthetõ, nyomástartó tartályok jelölése Az UN tanúsítású, újratölthetõ nyomástartó tartályokon jól olvashatóan és maradandóan fel kell tüntetni a jóváhagyási jelölést, valamint a gázra és a nyomástartó tartályra vonatkozó különleges jelölést. A jelöléseket tartósan (pl. beütéssel, bevéséssel vagy maratással) kell a nyomástartó tartályon elhelyezni. A jelölések a nyomástartó tartály vállrészén, a tetején vagy a nyakrészén, vagy a nyomástartó tartályhoz tartósan hozzáerõsített alkatrészen (pl. hegesztett galléron) helyezhetõk el. Az „UN” jelölés kivételével a jelölések legkisebb mérete a 140 mm vagy annál nagyobb átmérõjû nyomástartó tartályok esetén 5 mm, ill. a 140 mmnél kisebb átmérõjû nyomástartó tartályok esetén 2,5 mm. Az „UN” jelölés legkisebb mérete a 140 mm vagy annál nagyobb átmérõjû nyomástartó tartályok esetén 10 mm, ill. a 140 mm-nél kisebb átmérõjû nyomástartó tartályok esetén 5 mm. 6.2.5.7.1 A következõ jóváhagyási jelöléseket kell feltüntetni:

Source: https://magyarkozlony.hu/hivatalos-lapok/3598a8bfbb8c5af4ba00db212e7106f24762ce2c/dokumentumok/72718d2a071f160fed6c7f99804218f5466fb62b/letoltes